شه‌فه‌ق نيوز/ نرخ نەفت لەبازاڕەيل جه‌هان روێ له‌ نزمبوينه‌وه‌ كردگه‌، ئه‌ويش وه‌ بوونه‌ى ترس له‌ داوه‌زين ئابوورى چين.
ئاژانسه‌يل جه‌هانى ئه‌وه‌ ده‌رخستن، له‌ دويا مامڵه‌يل رووژ, نرخ نه‌فت برێنت جه‌هانى 49 سه‌نت داوه‌زيه‌و هه‌ر به‌رميليگى  وه‌ 59,42 دۆلار مامڵه‌ وه‌پيه‌و كرياگه‌.
نرخ نه‌فت پێوانه‌يى ئه‌مريكايش ك نه‌فت سووك خوه‌رئاواى تكساس ئه‌و وڵاته‌سه‌، له‌ دويا مامڵه‌يلێ 15 سه‌نت داوه‌زيه‌و هه‌ر به‌رميلگێ وه‌ 53,78 دۆلار مامڵه‌ وه‌پيه‌و كرياگه‌.
جى باسه‌، يه‌يش له‌وه‌ختيگه‌ نرخ نه‌فت له‌ بازاڕه‌يل جه‌هان له‌ چه‌ن رووژيگ گوزه‌يشته‌ نرخه‌گه‌ى چه‌ن به‌رزه‌وبوينيگ تۆمار كرد.
